Gosstöðvarnar í Geldingadölum verða vaktaðar frá hádegi í dag eins og til stóð þrátt fyrir að fjórða sprungan hafi opnast þar í nótt. Hraunið breiðir sífellt úr sér og því verður æ erfiðara fyrir lögreglu og björgunarsveitir að hafa yfirsýn.
Guðmundur Eyjólfsson varðstjóri í lögreglunni á Suðurnesjum og vettvangsstjóri við gosstöðvarnar segir björgunarsveitir vakta svæðið áfram.
Það er hættu svæði sem við viljum ekki að fólk fari inn á
síðan eru björgunarsveitir stöðugt að taka stöðuna þarna. Eru einhver sérstök viðbrögð vegna sprungunnar sem opnaðist nótt. Svæðið er opið óbreytt frá því sem var í gær, ekki nema þetta hættusvæði.
Svæðið sé stórt og erfitt að hafa yfirsýn yfir það, tölvuverður snjór sé á jörð og mikilvægt að vera vel búin ekki síst til fótanna. Í morgun hafi verið um 20 til 30 bílar á bílastæðinu.
Er ráðlagt að fara utan auglýst opnunartíma? Nei mér finnst það ekki
þegar viðbragð er í lágmarki er ekki gott að vera á ferðinni.
Guðmundur segir ekki búið að ákveða að svo stöddu hve lengi áfram verði vakt við gosstöðvarnar.
Sprungan sem opnaðist í nótt er á því svæði sem afmarkað er sem hættusvæði, Salóme Jórunn Bernharðsdóttir er náttúruvársérfræðingur á Veðurstofu Íslands.
Við búumst ekki við að sprungur opnist utan þess svæðis en það verður kannski aðeins endurskoðað og dregið norðar í dag eða á morgun en til hliðsjónar af austur og vesturhlíðum þessa svæði þá er það nokkuð vel afmarkað.
Salóme hvetur fólk til að kynna sér gasspána og veðurspá. Í hægum vindi geti safnast gas í lægðum og því brýnt að halda sig ofarlega. Gasmælar séu við gönguleiðir og víðar auk þess sem björgunarsveitir séu mjög meðvitaðar um aðstæður og bregðist umsvifalaust við ef eitthvað gerist.
Nýja gossprungan sem opnaðist í Geldingadölum í nótt er innan skilgreinds hættusvæðis. Gosstöðvarnar verða opnar í dag en fólk sem hyggst fara þangað er hvatt til að kynna sér veðurspá og gasspá. 